**ДОГОВОР BG16RFOP002-1.001-0525-C01/Su-…**

за доставка на оборудване по проект: Внедряване на иновативен процес в „Е.МИРОЛИО“ ЕАД

Днес, ………………2017 година в гр. Сливен между

**ВЪЗЛОЖИТЕЛЯ**

„Е.МИРОЛИО ЕАД“, гр. Сливен, Индустриална зона, ЕИК: 119603547, представлявано от изпълнителния директор Гаетано Римини

и

**ИЗПЪЛНИТЕЛЯ**

**…………………..**, гр. ……., ул............................., ЕИК: ......................., представлявано от управителя ......................, се сключи настоящият договор за следното:

1. ПРЕДМЕТ НА ДОГОВОРА

* 1. Изпълнителят продава на Възложителя, а Възложителят се задължава да закупи:

**..................................................... - ... бр.**,

(„Оборудването”) в съответствие със сроковете и условията, съдържащи се в този договор („Договор”).

2. ЦЕНА И НАЧИН НА ПЛАЩАНЕ

* 1. Общата стойност на този Договор е **......... лева без ДДС,** съгласно Оферта на кандидата, която е неразделна част от настоящия Договор.
  2. Собствеността на Оборудването преминава върху Възложителя при пълното заплащане на цената.
  3. Заплащането се извършва в съответната валута, посочена от изпълнителя, по негова сметка в .................................................................
  4. Условия и начин на плащане:

.................................................................

3. ДОСТАВКА НА ОБОРУДВАНЕТО ОТ ИЗПЪЛНИТЕЛЯ

* 1. Оборудването следва да бъде доставено в срок ……., но не по-късно от крайния срок за изпълнение на договор за безвъзмездна помощ № BG16RFOP002-1.001-0525-C01
  2. Всички рискове до момента на доставката са за сметка на Изпълнителя.
  3. Оборудването се монтира от технически лица на Изпълнителя.
  4. Място на приемане на доставката:

„Е.МИРОЛИО ЕАД“

Адрес: гр. Сливен, Индустриална зона, площадка Лана

* 1. Приемането на оборудването се извършва с подписване на приемо-предавателен протокол.

4. ГАРАНЦИИ НА ИЗПЪЛНИТЕЛЯ

* 1. Изпълнителят е длъжен да предаде Оборудване с високо качество, без недостатъци в материалите и изработката, необременено с права на трети лица и от вида и с качество според спецификациите, посочени в Офертата на кандидата, която е неразделна част от настоящия Договор. Тази гаранция е в сила както следва:

.................................................................

* 1. В случаите, в които в гаранционния срок Оборудването прояви недостатъци или се окаже, че не отговаря на условията на този Договор, Изпълнителят е длъжен или да отстрани недостатъците, или да замени дефектните части за своя сметка във възможно най-кратките срокове.
  2. Всички транспортни и други разходи, свързани със заменянето на дефектните части или отстраняване на недостатъците са за сметка на Изпълнителя.
  3. Изпълнителят няма да носи отговорност по предявени срещу него искания и/или разходи в случаите, когато повреждането се дължи на грешка, небрежност, неправилна употреба или неправилна поддръжка от страна на работещите с Оборудването.

1. ФОРСМАЖОРНИ ОБСТОЯТЕЛСТВА/ ПРЕКРАТЯВАНЕ НА ДОГОВОРА
   1. Няма да представлява нарушаване на настоящия Договор от страна на Изпълнителя неизпълнението на последния, когато то се дължи на обстоятелства, които не могат да му се вменят във вина като, но не само стачки, пожар, наводнение, природни стихии, бунтове, граждански размирици или земетресение. В тези случаи Изпълнителят няма да носи отговорност за каквито и да било вреди или претенции.
   2. Страните са длъжни да се уведомяват взаимно и незабавно не по-късно от 5 (пет) работни дни за всяко форсмажорно обстоятелство, като тези съобщения трябва да бъдат удостоверени от Българска Търговско-Промишлена Палата (БТПП). Ако форсмажорното обстоятелство пречи на доставянето на Оборудването и се очаква тези обстоятелства да продължат да действат повече от 1 (един) месец, Възложителят има право да прекрати Договора. В този случай всяка от страните ще поеме за своя сметка разходите, които е извършила във връзка с изпълнение на Договора до този момент, а продажната цена на Оборудването ще бъде възстановена на Възложителя в разумен срок.

6. ПРЕКРАТЯВАНЕ НА ДОГОВОРА ОТ СТРАНА НА ВЪЗЛОЖИТЕЛЯ

* 1. Възложителят има право да прекрати договора във всеки момент със седемдневно предизвестие до ИЗПЪЛНИТЕЛЯ в следните случаи:

а) когато Изпълнителят не изпълнява задълженията си по договора;

б) когато Изпълнителят не изпълнява в приемлив срок писмено уведомление на Възложителя, изискващо да се поправи пропуск или неуспех да изпълни задълженията си по договора, в резултат на което сериозно се застрашава точното и навременно изпълнение на доставката;

в) когато Изпълнителят откаже или пренебрегне да изпълни писмено нареждане на Възложителя;

г) когато Изпълнителят прехвърли правата и задълженията си по договора или сключи договор с под-доставчици без да е упълномощен от Възложителя;

д) в случай, че Изпълнителят изпадне в банкрут или бъде обявен от съда в несъстоятелност, или съдът постанови управление на имуществото му от синдик, или започне преговори с кредиторите си за обезпечаване на вземанията им, или извършва дейността си под контрола на синдик, попечител или управител, назначен в полза на кредиторите му, или бъде обявен в ликвидация;

е) когато срещу Изпълнителя бъде постановено окончателно съдебно решение по дело за нарушения на професионалната етика;

ж) в случай че Изпълнителят е виновен за сериозно професионално нарушение, доказано по какъвто и да било начин и доказуемо от страна на Възложителя;

з) когато Изпълнителят е с влязла в сила присъда (без право на обжалване) за измама или акт на корупция, участвал е в престъпна организация или във всякаква друга незаконна дейност, която накърнява финансовите интереси на Общността;

и) когато Изпълнителят е обвинен в сериозно нарушение на договора и неизпълнение на задълженията по договор по друга процедура за доставки или грантова схема, финансирана от бюджета на Общността;

й) в случай на организационна промяна, водеща до промяна на юридическото лице, характера или управлението или контрола на Изпълнителя, освен ако тази промяна не е отразена в договора чрез съответно допълнение към него (анекс);

к) всякаква друга законова невъзможност, възпрепятстваща изпълнението на договора;

л) когато Изпълнителят не предостави изисканите гаранции или застраховки, или лицето, предоставило гаранции или застраховки по договора не е в състояние да изпълнява задълженията си;

* 1. Прекратяването на договора не засяга други права на Изпълнителя и Възложителя по договора. Възложителят има право да сключи договор с трето лице за сметка на Изпълнителя. Изпълнителят не отговаря за забава при прекратяване на договора, без да се засяга отговорността на същото основание, която вече е възникнала.
  2. Възложителят е длъжен, предавайки известието за прекратяване на договора, да даде указания за вземане на спешни мерки от Изпълнителя за прекратяване на доставките и за ограничаване на разходите до минимум.
  3. При прекратяване на договора Възложителят е длъжен в максимално кратък срок в присъствието на Изпълнителя или негови представители да състави опис на извършените доставки и работа, както и на доставените и неупотребени материали. Възложителят е длъжен да състави и протокол за задълженията на двете страни към момента на прекратяване на договора.
  4. До завършване на доставките Възложителят не е обвързан с допълнителни плащания в полза на Изпълнителя, след което получава правото да предприеме действия за възстановяване от Изпълнителя на допълнителните разходи, които е направил във връзка с довършване на доставките, или да изплати остатъка от сумите, дължими на Изпълнителя към момента на прекратяване на договора.
  5. Договорът се прекратява автоматично, ако след подписване не се извърши плащане в рамките на три години.

7. ПРЕКРАТЯВАНЕ НА ДОГОВОРА ОТ СТРАНА НА ИЗПЪЛНИТЕЛЯ

* 1. Изпълнителят има право да прекрати договора с четиринадесет дневно предизвестие, когато Възложителят:

а) не изплати на Изпълнителя сумите след изтичане на крайните срокове;

б) системно не изпълнява задълженията си по договора след неколкократни покани; или

в) когато Възложителят преустанови изцяло или частично изпълнението на договора за повече от 180 дни на основания, които не са записани в договора и не по причина на неизпълнение от страна на Изпълнителя.

* 1. Прекратяването на договора в този случай не засяга други права на Възложителя или Изпълнителя по договора.

8. ПОДСЪДНОСТ И АРБИТРАЖ

* 1. Продажбата на Оборудването от Изпълнителя на Възложителя, предмет на този Договор, следва да се тълкува според законите и подзаконовите нормативни актове на Република България.
  2. Всички спорове и различия, които могат да възникнат от настоящия Договор или във връзка с него, ще се разрешават по възможност чрез преговори между страните.
  3. Ако страните не могат да разрешат спора, въпросът следва да бъде отнесен за разрешаване от Арбитражния съд при БТПП, съгласно неговия правилник.

9. ДОПЪЛНИТЕЛНИ РАЗПОРЕДБИ

§ 1 Страните по настоящия договор ще спазват изискванията за визуална идентификация, съгласно чл. 6 от Общите условия към финансираните по Оперативна програма „Иновации и конкурентоспособност“ 2014-2020 договори за предоставяне на безвъзмездна финансова помощ.

§ 2 Нито Изпълнителят, нито Възложителят могат да делегират, да отстъпват или да прехвърлят всички или някои от правата или задълженията си по този Договор.

§ 3 За да бъдат действителни, всички изменения и допълнения към настоящия Договор трябва да бъдат извършвани в писмена форма, подписана от Изпълнителя и Възложителя.

§ 4 Настоящият договор се изпълнява според разпоредбите на ПМС 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове и на ЗУСЕСИФ

§ 5 ГДЕФК към МИ като Управляващ орган, предоставящ безвъзмездна финансова помощ по Проект ‘Внедряване на иновативен процес в „Е.МИРОЛИО ЕАД“’ не е страна по настоящия договор и не носи отговорност за вреди от какъвто и да е характер, настъпили в следствие неизпълнение на настоящия договор.

§ 6 Страните по настоящия договор се задължават да предприемат всички необходими мерки за избягване конфликти на интереси, както и да уведомят незабавно Управляващия орган относно обстоятелство, което предизвиква или може да предизвика подобен конфликт.

§ 7 Конфликт на интереси е налице, когато за безпристрастното и обективно изпълнение на функциите по договора за безвъзмездна финансова помощ, на което и да е лице, може да възникне съмнение поради причини, свързани със семейството, емоционалния живот, политическата и националната принадлежност, икономически интереси или други общи интереси, които то има с друго лице по смисъла на член 57 от Регламент (ЕС, ЕВРАТОМ) № 966/2012 на Европейския парламент и на Съвета от 25 октомври 2012 относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета, включително и:

i) които и/или при които член на управителен или контролен орган, както и временно изпълняващ такава длъжност, включително прокурист или търговски пълномощник, е свързано лице по смисъла на § 1, т. 1 от допълнителната разпоредба на Закона за предотвратяване и установяване на конфликт на интереси с ръководителя на Управляващия орган или със служители на ръководна длъжност в Управляващия орган;

ii) с които лице, на трудово или служебно правоотношение в Управляващия орган до една година от прекратяване на правоотношението е в трудов или друг договор за изпълнение на ръководни или контролни функции или в които такова лице е съдружник, притежава дялове или акции или е управител или член на орган на управление или контрол;

iii) ограниченията по т. ii се прилагат и за кандидатите, които са свързани с дружества, за които са налице обстоятелствата по предходната точка;

iv) е лице или се представлява от лице, което е на трудово или служебно правоотношение в Управляващия орган до една година от прекратяване на правоотношението;

v) конфликт на интереси е налице и когато лицето, предоставящо консултантски услуги на кандидата, попада в случаите по т. i – iv.

§ 8 Страните се задължават да запазят поверителността на всички предоставени документи, информация или други материали, свързани с Проекта, за срок от три години след приключването на оперативната програма в съответствие с чл. 89 (3) от Регламент на Съвета № 1083/ 2006. Правилото за поверителност не се отнася за Договарящия орган, лицата, упълномощени от него, Управляващият орган, Сертифициращия орган и Европейската комисия.

§ 9 Изпълнителят може да разгласява при възможност факта, че Проектът се съфинансира от Европейския фонд за регионално развитие.

§ 10. Изпълнителят се задължава при поискване да предоставя на оторизираните национални и европейски одиторски и контролни органи в срок цялата необходима информация, отнасяща се до изпълнението на настоящия договор и да им оказва необходимото съдействие при извършването на одити, проверки и/или разследвания.

§ 11. Разпоредбите на чл. 1, 3, 4, 5, 6, 11.3б и 14 от Общите условия към договора за безвъзмездна финансова помощ по Оперативна програма „Иновации и конкурентоспособност“ 2014-2020 (Приложение 2) важат и за страните по настоящия договор.

Приложения:

1. Оферта на кандидата
2. Общи условия към договора за безвъзмездна финансова помощ по ОП „Иновации и конкурентоспособност“ 2014-2020

Този Договор се състави в два еднообразни екземпляра, като всеки от тях има еднаква сила.

|  |  |  |  |
| --- | --- | --- | --- |
| **За Изпълнителя** | | **За Възложителя** | |
| Наименование: |  | Наименование: | Гаетано Римини |
| Качество: |  | Качество: | Изпълнителен директор |
| Подпис: |  | Подпис: |  |